wickkiey/tamil-wikipedia-chunked huggingface dataset:
# பெப்ரவரி 2

## நிகழ்வுகள்

- 880 &ndash; பிரான்சின் மூன்றாம் லூயி மன்னர் சாக்சனியில் இடம்பெற்ற போரில் எசுக்காண்டினாவிய நோர்சு இராணுவத்திடம் தோற்றார்.
- 962 &ndash; புனித உரோமைப் பேரரசராக முதலாம் ஒட்டோ முடிசூடினார்.
- 1141 &ndash; லிங்கன் என்ற இடத்தில் இடம்பெற்ற போரில் இங்கிலாந்து மன்னர் இசுட்டீவன் தோற்கடிக்கப்பட்டு பேரரசி மெட்டில்டாவின் படைகளினால் கைது செய்யப்பட்டார்.
- 1822 &ndash; பிரித்தானிய இலங்கையின் ஆளுநராக சேர் எட்வேர்ட் பஜெட் நியமிக்கப்பட்டார்.
- 1848 &ndash; மெக்சிக்கோ-அமெரிக்கப் போர்: குவாடுலுப் கிடால்கோ உடன்படிக்கை எட்டப்பட்டது.
- 1848 &ndash; கலிபோர்னியாவில் தங்கம் தேடுவதற்காக சீனர்கள் கப்பலில் சான் பிரான்சிஸ்கோ வந்திறங்கினார்கள்.
- 1868 &ndash; சப்பானிய பேரரசு ஆதரவுப் படைகள் ஒசாக்கா கோட்டையை தோக்குகாவா படைகளிடம் இருந்து கைப்பற்றி அதனை எரித்து சாம்பலாக்கினர்.
- 1878 &ndash; துருக்கியின் மீது கிரேக்கம் போரை அறிவித்தது.
- 1880 &ndash; முதலாவது மின்சார வீதி விளக்குகள் அமெரிக்காவில் இந்தியானாவில் நிறுவப்பட்டன.
- 1899 &ndash; ஆஸ்திரேலியாவின் தலைநகரை சிட்னிக்கும் மெல்பேர்னிற்கும் இடையில் கன்பராவில் அமைப்பதென முதலமைச்சர்கள் கூட்டத்தில் தீர்மானிக்கப்பட்டது.
- 1901 &ndash; விக்டோரியா மகாராணியின் இறுதி நிகழ்வுகள் இடம்பெற்றன.
- 1920 &ndash; எஸ்தோனியாவுக்கும் உருசியாவுக்கும் இடையில் அமைதி உடன்பாடு எட்டப்பட்டது.
- 1943 &ndash; இரண்டாம் உலகப் போர்: ஸ்டாலின்கிராட் போரின் பின்னர் கடைசி செருமனியப் படைகள் சோவியத் ஒன்றியத்திடம் சரணடைந்தன. 91,000 பேர் உயிருடன் பிடிக்கப்பட்டனர்.
- 1946 &ndash; அங்கேரியக் குடியரசு அமைக்கப்பட்டது.
- 1971 &ndash; ஈரநிலங்களின் பாதுகாப்பு, அவற்றின் தாங்குநிலைப் பயன்பாடு தொடர்பான பன்னாட்டு ராம்சர் சாசனம் ஈரானில் கையெழுத்திடப்பட்டது.
- 1971 &ndash; உகாண்டாவில் ஒரு வாரத்தின் முன்னர் இடம்பெற்ற இராணுவப் புரட்சியின் பின்னர் இடி அமீன் அரசுத்தலைவராகத் தன்னை அறிவித்தார்.
- 1972 &ndash; டப்ளினில் பிரித்தானிய தூதரகம் தேசியவாதிகளால் தாக்கி அழிக்கப்பட்டது.
- 1982 &ndash; சிரியாவின் ஹமா நகரில் சிரிய அரசு மேற்கொண்ட தாக்குதல்களில் கிட்டத்தட்ட 10,000 பேர் வரையில் கொல்லப்பட்டனர்.
- 1989 &ndash; ஆப்கான் சோவியத் போர்: ஒன்பது ஆண்டு கால முற்றுகையின் பின்னர் கடைசி உருசியப் படைகள் ஆப்கானித்தானில் இருந்து வெளியேறின.
- 1990 &ndash; தென்னாபிரிக்காவின் இனவொதுக்கல்: தென்னாப்பிரிக்க அரசுத்தலைவர் பிரடெரிக் வில்லியம் டி கிளர்க் ஆபிரிக்க தேசிய காங்கிரஸ் கட்சியின் தடையை நீக்குவதாகவும், நெல்சன் மண்டேலாவை சிறையில் இருந்து விடுவிக்கவிருப்பதாகவும் நாடாளுமன்றத்தில் அறிவித்தார்.
- 1998 &ndash; பிலிப்பீன்சில் விமானம் ஒன்று மலை ஒன்றுடன் மோதியதில் 104 பேர் உயிரிழந்தனர்.
- 2005 &ndash; கனடிய அரசு 2005 சூலை 20 முதல் ஒருபால் திருமணத்தை சட்டபூர்வமாக்கும் குடிமைத் திருமணச் சட்டத்தை அறிமுகப்படுத்தியது.
- 2012 &ndash; பப்புவா நியூ கினியில் பயணிகள் கப்பல் ஒன்று மூழ்கியதில் 146-165 வரையானோர் உயிரிழந்தனர்/.
# பெப்ரவரி 2

## பிறப்புகள்

- 1522 &ndash; லொடோவிக்கோ பெராரி, இத்தாலியக் கணிதவியலாளர் (இ. 1565)
- 1859 &ndash; ஹேவ்லாக் எல்லிஸ், பிரித்தானிய உளநலவியலாளர் (இ. 1938)
- 1871 &ndash; பா. வே. மாணிக்க நாயக்கர், அறிவியல் தமிழ் வளர்த்த தமிழிஞர் (இ. 1931)
- 1882 &ndash; ஜேம்ஸ் ஜோய்ஸ், அயர்லாந்து எழுத்தாளர், கவிஞர் (இ. 1941)
- 1896 &ndash; வெ. அ. சுந்தரம், இந்திய விடுதலைப் போராட்ட வீரர், அரசியல்வாதி (இ. 1967)
- 1905 &ndash; அய்ன் ரேண்ட், உருசிய-அமெரிக்க எழுத்தாளர், மெய்யியலாளர் (இ. 1982)
- 1913 &ndash; மசனோபு புக்குவோக்கா, சப்பானிய வேளாண் அறிஞர், மெய்யியலாளர் (இ. 2008)
- 1915 &ndash; குஷ்வந்த் சிங், இந்திய ஊடகவியலாளர், எழுத்தாளர் (இ. 2014)
- 1933 &ndash; தான் சுவே, பர்மாவின் 8-வது பிரதமர்
- 1939 &ndash; தாலே தோமஸ் மார்டென்சென், நோபல் பரிசு பெற்ற அமெரிக்கப் பொருளியலாளர் (இ. 2014)
- 1947 &ndash; சோ. கிருஷ்ணராஜா, ஈழத்து மெய்யியலாளர், கல்வியாளர் (இ. 2009)
- 1949 &ndash; சுனில் வெத்திமுனி, இலங்கைத் துடுப்பாட்ட வீரர்
- 1977 &ndash; சக்கீரா, கொலம்பியப் பாடகி, நடிகை
- 1985 &ndash; உபுல் தரங்க, இலங்கைத் துடுப்பாட்ட வீரர்
# பெப்ரவரி 2

## இறப்புகள்

- 1594 &ndash; கோவானிப் பீர்லூயிச்சி தா பலஸ்த்ரீனா, இத்தாலிய இசையமைப்பாளர் (பி. 1525)
- 1907 &ndash; திமீத்ரி மெண்டெலீவ், தனிம அட்டவணையைத் தொகுத்த உருசிய வேதியியலாளர் (பி. 1834)
- 1955 &ndash; ஓஸ்வால்ட் அவேரி, கனடிய-அமெரிக்க மருத்துவ ஆராய்ச்சியாளர் (பி. 1877)
- 1960 &ndash; மு. இராகவையங்கார், தமிழக ஆய்வாளர், பதிப்பாசிரியர், இதழாசிரியர், சொற்பொழிவாளர், கவிஞர் (பி. 1878)
- 1970 &ndash; பெர்ட்ரண்டு ரசல், இலக்கியத்திற்கான நோபல் பரிசு பெற்ற ஆங்கிலேய மெய்யியலாளர், கணிதவியலாளர் (பி. 1872)
- 1982 &ndash; மோகன் லால் சுகாதியா, இராஜஸ்தான் முதலமைச்சர் (பி. 1916)
- 1987 &ndash; ஆபிரகாம் செல்மனோவ், உருசிய இயற்பியலாளர், வானியலாளர் (பி. 1913)
- 2009 &ndash; கே. கோவிந்தராஜ், இலங்கை மலையகத் தமிழ் எழுத்தாளர், பத்திரிகையாளர் (பி. 1949)
- 2010 &ndash; கொச்சி ஹனீஃபா, மலையாளத் திரைப்பட நடிகர், இயக்குநர் (பி. 1948)
- 2013 &ndash; ப. சண்முகம், புதுச்சேரி மாநிலத்தின் 9வது முதலமைச்சர் (பி. 1927)
- 2014 &ndash; பிலிப் சீமோர் ஹாப்மன், அமெரிக்க நடிகர், தயாரிப்பாளர் (பி. 1967)
- 2023 &ndash; கே. விஸ்வநாத், இந்திய நடிகர், இயக்குநர் (பி. 1930)
# பெப்ரவரி 2

## சிறப்பு நாள்

- ஸ்டாலின்கிராத் சமர் வெற்றி நாள் (உருசியா)
- கண்டுபிடிப்பாளர் நாள் (தாய்லாந்து)
- உலக சதுப்பு நில நாள்
# கட்டிடக்கலை மானிடவியல்

**கட்டிடக்கலை மானிடவியல்** (Architectural Anthropology) என்பது கட்டிடக்கலையை மானிடவியல் நோக்கில் ஆய்வு செய்யும் ஒரு துறையாகும். 1960 களுக்குப் பின்னர், கட்டிடக்கலைத்துறையில் நவீனத்துவப் பாணி (modern) தொடர்பில் ஏற்பட்ட சர்ச்சைகளைத் தொடர்ந்து கட்டிடக்கலை அறிமுறை மற்றும் செயற்பாட்டுத் தளங்களில் மாற்றுச் சிந்தனைகளுக்கான தேவை இருந்தது. ஒரு புறம் ஐரோப்பியமையவாதச் சிந்தனைகளின் (Eurocenric) அடிப்படையின் தொடர்ச்சியாக *நவீனத்துக்குப் பிந்திய* (post-modern) கட்டிடக்கலைப் பாணி உருவானது. இன்னொரு புறம், இப்பாணியின் அடிப்படைகளை மறுதலித்த இன்னொரு பிரிவினர், கட்டிடக்கலையானது மேலும் பரந்த அடிப்படையில் ஆய்வு செய்யப்படவேண்டியதன் அவசியத்தை வலியுறுத்தினர். ஐரோப்பிய மரபுவழி ஆய்வாளர்கள் கட்டிடக்கலையின் வளர்ச்சியை ஒரு கலை வரலாறாகவே நோக்கி, அவற்றின் சிறப்புக்களைத் தனிப்பட்ட கட்டிடக் கலைஞர்களின் திறமைகளுக்குச் சமர்ப்பணம் செய்வதிலேயே ஈடுபட்டிருந்ததை எதிர்த்த அவர்கள் கட்டிடக்கலையை ஒட்டுமொத்த மனித சமுதாயத்தின் வளர்ச்சியின் ஒரு பகுதியாகவே பார்த்தனர். சிலர் கட்டிடக்கலையை மானிடவியல் நோக்கில் ஆராய்வது தொடர்பான கொள்கையை முன்வைத்ததுடன், கட்டிடக்கலை அறிமுறையானது இதன் அடிப்படையில் உருவாக்கப்படவேண்டும் எனவும் வாதித்தனர்.
# கட்டிடக்கலை மானிடவியல்

## புதிய சிந்தனைக்கான மூலங்கள்

ஐரோப்பியமையவாதக் கருத்துகளில் இருந்து விலகிய புதிய சிந்தனைகளுக்குப் புறம்பான புதிய கருத்துக்கள் உருவாவதற்கான சில ஆய்வுகள் தொடர்பான வெளியீடுகள் இக்காலப்பகுதியில் வெளியிடப்பட்டன. இவற்றுள், அமொஸ் ராப்பப்போர்ட் (Amos Rappoport) என்பவர் எழுதிய *வீடு, வடிவம், பண்பாடு* (House, Form and Culture) என்ற நூல் பிரபலமானது. இந் நூலில் வீடுகளின், சிறப்பாக நாட்டுப்புற வீடுகளின் வடிவங்கள், பண்பாட்டின் அடிப்படையிலேயே தீர்மானிக்கப் படுகின்றன என, உலகம் முழுவதும் பரந்துள்ள பல சமுதாயங்களின் வீடுகளை ஆராய்ந்து நிறுவ அவர் முயல்கிறார். போல் ஒலிவர் என்பவரின், *ஆபிரிக்காவிலுள்ள உறையுள்கள்* (Shelters in Africa) என்னும் நூலை உள்ளிட்ட பல வெளியீடுகளும், ஐரோப்பாவுக்கு வெளியிலுள்ள, இனக்குழுக்கள் பலவற்றின் உறைவிடங்கள் பற்றி அறிந்து கொள்வதற்கான வாய்ப்பை ஆய்வாளர்களுக்குத் தந்தது. இத்தகைய மரபு சார்ந்த கட்டிடச் சூழல்கள் பற்றி உலகளாவிய அளவில் ஆராய்ந்த நிறுவனங்களில் IASTE, UC பேர்க்லி என்பவை குறிப்பிடத் தக்கவையாகும்.  
கட்டிடக்கலை மானிடவியல் என்னும் கருத்துருவுக்கு அறிமுறை அடிப்படையை வளங்கியதில் முக்கியமானது, ஒட்டோ எஃப். பொல்னோ (Otto F. Bollnow) என்னும் ஜெர்மானிய தத்துவவியலாளரின் வெளி (space) பற்றிய மானிடவியல் கொள்கைகளாகும். ஜெர்மன் மொழியில் அவர் எழுதிய *மனிதனும் வெளியும்* (1963) என்னும் நூலில், பண்டைக்கால மனிதருடைய *வெளி* பற்றிய கருத்துரு, அவர்களின் வீடு மற்றும் குடியேற்றங்களுடன் தொடர்பு பட்டிருந்ததை விளக்கிய அவர், தற்காலத்தின், எங்கும் பரந்த, ஒருதன்மைத்தான வெளி தொடர்பான கருத்துரு, 14 ஆம் நூற்றாண்டின் பின்னரே ஏற்பட்டது என எடுத்துக்காட்டினார்.
# கட்டிடக்கலை மானிடவியல்

## கட்டிடக்கலை மானிடவியலின் பகுதிகள்

கட்டிடக்கலை மானிடவியலின் ஆய்வுப் பரப்பு, மனிதப் படிமுறை வளர்ச்சியில் மனிதனையும் தாண்டி, படிமுறையில் மனிதனுக்குக் கீழுள்ள மனிதக் குரங்குகள் போன்ற விலங்குகளின் கூடு கட்டும் நடத்தைகளையும் தழுவியுள்ளதுடன், தற்கால நகர்ப்புறக் கட்டிடக்கலையையும் உள்ளடக்கியுள்ளது. கட்டிடக்கலை மானிடவியல் ஐந்து பிரிவுகளாக ஆராயப்படுவதாக, இத் துறையின் முன்னோடியான நோல்ட் எஜெண்ட்டர் என்பவர் கூறுகின்றார்.  
1. படிமுறையில் மனிதனுக்குக் கீழுள்ள விலங்குகளின் கட்டிடக்கலை (Sub-human Architecture)
1. குறியீட்டுக் கட்டிடக்கலை (Semantic Architecture)
1. உறையுட் கட்டிடக்கலை (Domestic Architecture)
1. இருந்தியக்கக் கட்டிடக்கலை (Sedentary Architecture)
1. நகர்ப்புற / ஆதிக்கவாதக் கட்டிடக்கலை (Urbam / Imperial Architecture)
# கொல்லர்

இரும்பு உருக்கும் வேலை மற்றும் பூசும் வேலைகள் செய்பவர்கள் **கொல்லர்** என்று அழைக்கப்படுகிறார்கள். தமிழில் கருமான் என்று கூட ஒரு பதம் உண்டு. கருங்கொல்லர் என்ற பெயரும் வழக்கில் உள்ளது.  
பொன், வெள்ளி போன்ற விலையுயர்ந்த, பெறுமதியான உலோகங்களில் அணிகலங்கள், ஆபரணங்கள் செய்பவர்கள் **பொற்கொல்லர்** எனப்படுகின்றனர். இவர்களைத் **தட்டார்,** பத்தர், ஆச்சாரி என்றும் அழைப்பர். இச்சொல் தொன்றுதொட்டு, வழிவழியாய், பாரம்பரியமாக நகைத்தொழில் செய்யும் சாதியைக் குறிக்கும்.  
மேலும் இவர்கள் தங்கள் பெயரோடு ஆச்சாரி எனவும் பட்டம் சேர்த்துக் கொள்ளும் மரபும் உள்ளது .  
நாற்காலி போன்ற மரவேலைகளை செய்பவரை தச்சர் என்றும், கற்சிற்பங்கள், கல்லால் ஆன உரல், ஆட்டுக்கல், அம்மி, திருகை போன்ற வேலைகளைச் செய்பவரை கல்தச்சர் என்றும் அழைப்பர்.
# பெப்ரவரி 3

## பிறப்புகள்

- 1504 &ndash; ஸ்கிபியோன் ரெபிபா, இத்தாலியக் கத்தோலிக்க திருச்சபையின் கர்தினால் (இ. 1577)
- 1821 &ndash; எலிசபெத் பிளாக்வெல், அமெரிக்க மருத்துவர், கல்வியாளர் (இ. 1910)
- 1893 &ndash; லியோனோரா பில்கெர், அமெரிக்க வேதியியலாளர் (இ. 1974)
- 1898 &ndash; அல்வார் ஆல்ட்டோ, பின்லாந்துக் கட்டிடக் கலைஞர் (இ. 1976)
- 1899 &ndash; லாவ் ஷே, சீன எழுத்தாளர் (இ. 1966)
- 1900 &ndash; டி. ஆர். சேஷாத்ரி, தமிழக வேதியியலாளர் (இ. 1975)
- 1930 &ndash; மணி கிருஷ்ணசுவாமி, கருநாடக இசை வாய்ப்பாட்டுக் கலைஞர் (இ. 2012)
- 1933 &ndash; தான் சுவே, பர்மிய அரசியல்வாதி, பிரதமர்
- 1938 &ndash; வஹீதா ரெஹ்மான், இந்தியத் திரைப்பட நடிகை
- 1944 &ndash; கந்தர்வன், தமிழக எழுத்தாளர், கவிஞர், தொழிற்சங்கவாதி (இ. 2004)
- 1963 &ndash; ரகுராம் கோவிந்தராஜன், இந்தியப் பொருளியல் அறிஞர், கல்வியாளர்
- 1966 &ndash; பிராங்க் கெரசி, அமெரிக்கத் திரைப்பட இயக்குநர்
- 1983 &ndash; சிலம்பரசன், தமிழக நடிகர்
# பெப்ரவரி 3

## இறப்புகள்

- 1468 &ndash; யோகான்னசு கூட்டன்பர்கு, அச்சியந்திரத்தைக் கண்டுபிடித்த செருமானியர் (பி. 1398)
- 1855 &ndash; டானியல் புவர், அமெரிக்க இலங்கை மிஷனின் மூத்த முதல்வர்
- 1883 &ndash; ரிச்சார்ட் வாக்னர், செருமானிய இயக்குநர், இசையமைப்பாளர் (பி. 1813)
- 1900 &ndash; எ. ஆ. கிருட்டிணப் பிள்ளை, தமிழகக் கிறித்தவத் தமிழ்ப் புலவர் (பி. 1827)
- 1915 &ndash; யோன் சிலம்புவே, ஆபிரிக்க விடுதலைப் போராளி (பி. 1871)
- 1919 &ndash; எட்வார்டு சார்லசு பிக்கரிங், அமெரிக்க வானியலாளர், இயற்பியலாளர் (பி. 1846)
- 1924 &ndash; ஊட்ரோ வில்சன், அமெரிக்காவின் 28வது அரசுத்தலைவர், அமைதிக்கான நோபல் பரிசு பெற்றவர் (பி. 1856)
- 1925 &ndash; ஆலிவர் ஹெவிசைடு, ஆங்கில மின்பொறியாளர், கணிதவியலாளர், இயற்பியலாளர் (பி. 1850)
- 1964 &ndash; கதிரவேலு சிற்றம்பலம், ஈழத்து அரசியல்வாதி (பி. 1898)
- 1969 &ndash; கா. ந. அண்ணாதுரை தமிழகத்தின் 7வது முதலமைச்சர், எழுத்தாளர் (பி. 1909)
- 1975 &ndash; வில்லியம் டி. கூலிட்ச், அமெரிக்க இயற்பியலாளர், பொறியியலாளர் (பி. 1873)
- 1975 &ndash; உம் குல்தூம், எகிப்தியப் பாடகி, நடிகை (பி. 1904)
- 1987 &ndash; ஜார்ஜ் தாம்சன், பிரித்தானிய மார்க்சியப் புலமையாளர், மானிடவியலாளர் (பி. 1903)
- 2005 &ndash; எர்ணஸ்ட் மாயர், செருமானிய-அமெரிக்க உயிரியலாளர், பறவையியலாளர் (பி. 1904)
- 2016 &ndash; பல்ராம் சாக்கர், இந்திய அரசியல்வாதி (பி. 1923)
# பெப்ரவரி 3

## சிறப்பு நாள்

- கம்யூனிஸ்டுக் கட்சி நிறுவன நினைவு நாள் (வியட்நாம்)
- மாவீரர் நாள் (சாவோ தொமே மற்றும் பிரின்சிப்பி)
# அக்டோபர் 6

## பிறப்புகள்

- 1552 &ndash; மத்தேயோ ரீச்சி, இத்தாலிய மதப்பரப்புனர் (இ. 1610)
- 1732 &ndash; நெவில் மசுகெலினே, பிரித்தானிய அரசு வானியலாளர் (இ. 1811)
- 1831 &ndash; ரிச்சர்டு டீடிகைண்டு, செருமானியக் கணிதவியலாளர், மெய்யியலாளர் (இ. 1916)
- 1846 &ndash; ஜார்ஜ் வெஸ்டிங்ஹவுஸ், அமெரிக்கப் பொறியியலாளர், தொழிலதிபர் (இ. 1914)
- 1887 &ndash; லெ கொபூசியே, சுவிட்சர்லாந்து-பிரான்சியக் கட்டிடக் கலைஞர், ஓவியர் (இ. 1965)
- 1893 &ndash; மேகநாத சாஃகா, இந்திய வானியலாளர் (இ. 1956)
- 1897 &ndash; புளோரன்ஸ் பி. சீபர்ட், அமெரிக்க உயிரிவேதியியலாளர் (இ. 1991)
- 1921 &ndash; அப்துல் அசீஸ், இலங்கை அரசியல்வாதி, தொழிற்சங்கத் தலைவர் (இ. 1990)
- 1928 &ndash; டி. என். கிருஷ்ணன், கேரள வயலின் இசைக் கலைஞர்
- 1930 &ndash; பஜன்லால், அரியானா மாநில முன்னாள் முதலமைச்சர் (இ. 2011)
- 1930 &ndash; ரிச்சி பெனோட், ஆத்திரேலியத் துடுப்பாளர், ஊடகவியலாளர் (இ. 2015)
- 1931 &ndash; நிகோலாய் சுதெபனோவிச் செர்னிக், உருசிய வானியலாளர் (இ. 2004)
- 1931 &ndash; இரிக்கார்டோ ஜியாக்கோனி, நோபல் பரிசு பெற்ற இத்தாலிய-அமெரிக்க இயற்பியலாளர், வானியலாளர் (இ. 2018)
- 1935 &ndash; புலமைப்பித்தன், தமிழகக் கவிஞர், பாடலாசிரியர் (இ. 2021)
- 1940 &ndash; சுகுமாரி, தென் இந்திய திரைப்பட நடிகை (இ. 2013)
- 1944 &ndash; ஜீதன் ராம் மாஞ்சி, பீகாரின் 23-வது முதலமைச்சர்
- 1946 &ndash; டோனி கிரெய்க், தென்னாப்பிரிக்க-ஆங்கிலேயத் துடுப்பாளர், ஊடகவியலாளர் (இ. 2012)
- 1946 &ndash; வினோத் கன்னா, இந்தி நடிகர்
- 1957 &ndash; ஏ. எல். எம். அதாவுல்லா, இலங்கை அரசியல்வாதி
- 1969 &ndash; கெலந்தானின் ஐந்தாம் முகம்மது, மலேசிய மன்னர்
- 1982 &ndash; சிபிராஜ், தமிழகத் திரைப்பட நடிகர்
# அக்டோபர் 6

## இறப்புகள்

- 1661 &ndash; குரு ஹர் ராய், 7வது சீக்கிய குரு (பி. 1630)
- 1892 &ndash; ஆல்பிரட் டென்னிசன், ஆங்கிலேயக் கவிஞர் (பி. 1809)
- 1905 &ndash; பேர்டினண்ட் வொன் ரிச்தோஃபென், செருமானியப் புவியியலாளர் (பி. 1833)
- 1944 &ndash; ஆர்தர் பெரிடேல் கீத்து, இசுக்காட்லாந்து அரசியல்சட்ட அறிஞர், இந்தியவியலாளர் (பி. 1879)
- 1951 &ndash; ஓட்டோ பிரிட்சு மேயெர்ஹோப், நோபல் பரிசு பெற்ற செருமானிய-அமெரிக்க மருத்துவர் (பி. 1884)
- 1962 &ndash; ப. சுப்பராயன், சென்னை மாகாணத்தின் முதல்வர் (பி. 1889)
- 1974 &ndash; வி. கே. கிருஷ்ண மேனன், இந்திய அரசியல்வாதி (பி. 1896)
- 1981 &ndash; அன்வர் சாதாத், எகிப்தின் 3வது அரசுத்தலைவர், அமைதிக்கான நோபல் பரிசு பெற்றவர் (பி. 1918)
- 2008 &ndash; ஜானக பெரேரா, இலங்கை இராணுவத் தளபதி (பி. 1946)
- 2023 &ndash; ஒரிசா பாலு, தமிழகக் கடல்-சார் ஆய்வாளர் (பி. 1963)
# அக்டோபர் 6

## சிறப்பு நாள்

- யோம் கிப்பூர் நினைவு நாள் (சிரியா)
- உலக விண்வெளி வாரம் (அக்டோபர் 4–10)
- ஆசிரியர் நாள் (இலங்கை)
# சனவரி 11

## நிகழ்வுகள்

- 630 &ndash; மக்கா வெற்றி: முகம்மது நபியும் அவரது சீடர்களும் குரையிசு நகரைக் கைப்பற்றினர்.
- 1055 &ndash; தியோடோரா பைசாந்தியப் பேரரசியாக முடி சூடினார்.
- 1569 &ndash; முதலாவது குலுக்கல் பரிசுச் சீட்டு இங்கிலாந்தில் பதிவாகியது.
- 1571 &ndash; ஆஸ்திரியாவில் உயர்குடியினருக்கு சமயச் சுதந்திரம் வழங்கப்பட்டது.
- 1693 &ndash; சிசிலியில் எட்னா எரிமலை வெடித்ததையடுத்து இடம்பெற்ற பெரும் நிலநடுக்கம் சிசிலி மற்றும் மால்ட்டாவின் பல பகுதிகளை அழித்தது.
- 1779 &ndash; மணிப்பூரின் மன்னராக சிங்-தாங் கோம்பா முடிசூடினார்.
- 1782 &ndash; சர் எட்வர்டு இயூசு தலைமையிலான பிரித்தானிய அரச கடற்படையும் சர் எக்டர் மன்ரோ தலைமையிலான தரைப்படையும் இணைந்து திருகோணமலைக் கோட்டையைக் கைப்பற்றின. ஆகத்து 29 இல் இக்கோட்டையை அவர்கள் பிரான்சிடம் இழந்தனர்.
- 1787 &ndash; யுரேனசின் டைட்டானியா, ஒபரோன் ஆகிய இரண்டு சந்திரன்களை வில்லியம் எர்செல் கண்டுபிடித்தார்.
- 1805 &ndash; அமெரிக்காவில் மிச்சிகன் குடியேற்றம் அமைக்கப்பட்டது.
- 1851 &ndash; சீனாவில் குயிங் அரசிற்கெதிராக ஹொங் க்சியூகான் என்பவர் தலைமையில் தாய்பிங் என்ற இராணுவக் குழு ஆரம்பிக்கப்பட்டது.
- 1861 &ndash; அமெரிக்க உள்நாட்டுப் போர்: அலபாமா ஐக்கிய அமெரிக்காவில் இருந்து விலகியது.
- 1863 &ndash; அமெரிக்க உள்நாட்டுப் போர்: டெக்சஸ் அருகே *அலபாமா* என்ற கப்பல் *ஆட்டரசு* என்ற கப்பலை மோதி மூழ்கடித்தது.
- 1879 &ndash; ஆங்கில-சூலூ போர் ஆரம்பமானது.
- 1911 &ndash; *காம்ரேட்* என்ற பத்திரிகையை விடுதலைப் போராட்ட வீரர் மௌலானா முகம்மது அலி கல்கத்தாவில் வெளியிட ஆரம்பித்தார்.
- 1922 &ndash; நீரிழிவுக்கு மருந்தாக மனிதரில் இன்சுலின் முதன்முதலில் பயன்படுத்தப்பட்டது.
- 1923 &ndash; முதலாம் உலகப் போரில் ஏற்பட்ட இழப்பீடுகளைப் பெறும் பொருட்டு பிரான்சு, பெல்ஜியம் ஆகிய நாடுகளின் படையினர் செருமனியின் ரூர் பகுதியைக் கைப்பற்றினர்.
- 1935 &ndash; அவாயில் இருந்து கலிபோர்னியா வரை தனியாகப் பறந்த முதல் மனிதர் என்ற சாதனையை அமேலியா ஏர்ஃகாட் பெற்றார்.
- 1942 &ndash; இரண்டாம் உலகப் போர்: சப்பானியர் டச்சு கிழக்கிந்தியாவின் போர்ணியோவில் தரக்கான் தீவைக் கைப்பற்றினர்.
- 1942 &ndash; இரண்டாம் உலகப் போர்: சப்பான் கோலாலம்பூரைக் கைப்பற்றியது.
- 1946 &ndash; கம்யூனிசத் தலைவர் என்வர் ஓக்சா அல்பேனியாவின் அரசுத் தலைவராகத் தன்னை அறிவித்து அதனைக் குடியரசாக்கினார்.
- 1957 &ndash; ஆப்பிரிக்க உடன்பாடு டக்கார் நகரில் எட்டப்பட்டது.
- 1962 &ndash; பனிப்போர்: சோவியத் நீர்மூழ்கி பி-37 தீப்பிடித்து அழிந்தது.
- 1962 &ndash; பெருவில் இடம்பெற்ற சூறாவளி காரணமாக 4,000 பேருக்கு மேல் இறந்தனர்.
- 1966 &ndash; இந்திய-பாக்கித்தான் போரை முடிவுக்குக் கொண்டு வந்த தாஷ்கந்து வட்டமேசை மாநாட்டில் கலந்துகொண்ட இந்தியப் பிரதமர் லால் பகதூர் சாஸ்திரி தாசுக்கந்து நகரில் மாரடைப்பால் காலமானார்.
- 1972 &ndash; கிழக்குப் பாக்கித்தான் வங்காளதேசம் எனப் பெயர் மாற்றம் செய்யப்பட்டது.
- 1994 &ndash; அயர்லாந்து அரசு ஐரியக் குடியரசு இராணுவம், மற்றும் அதன் அரசியல் அமைப்பான சின் பெயின் ஆகியவற்றின் ஒலிபரப்புகள் மீதான 15-ஆண்டுகள் தடையை நீக்கியது.
- 1998 &ndash; அல்ஜீரியாவில் நூற்றுக்கும் மேற்பட்ட பொதுமக்கள் கொல்லப்பட்டனர்.
- 2007 &ndash; செயற்கைக் கோள் தகர்ப்பு ஏவுகணைச் சோதனையை சீனா நடத்தியது.
- 2013 &ndash; சோமாலியாவில் பணயக் கைதியாக வைக்கப்பட்டிருந்த பிரெஞ்சு நபர் ஒருவரை விடுவிக்க எடுத்த முயற்சியில் ஒரு பிரெஞ்சுப் படைவீரரும், 17 தீவிரவாதிகளும் கொல்லப்பட்டனர். ஆனாலும் இம்முயற்சி வெற்றியளிக்கவில்லை.
# சனவரி 11

## பிறப்புகள்

- 347 &ndash; முதலாம் தியோடோசியஸ், உரோமைப் பேரரசர் (இ. 395)
- 1209 &ndash; மோங்கே கான், மங்கோலியப் பேரரசர் (இ. 1259)
- 1755 &ndash; அலெக்சாண்டர் ஆமில்டன், அமெரிக்கப் பொருளியலாளர், அரசியல்வாதி (இ. 1804)
- 1786 &ndash; ஜோசப் ஜாக்சன் லிஸ்டர், ஆங்கிலேய இயற்பியலாளர் (இ. 1869)
- 1842 &ndash; வில்லியம் ஜேம்ஸ், அமெரிக்க உளவியலாளர், மெய்யியலாளர் (இ. 1910)
- 1859 &ndash; கர்சன் பிரபு, பிரித்தானிய இந்தியாவின் 35வது தலைமை ஆளுநர் (இ. 1925)
- 1901 &ndash; பிலிப் குணவர்தன, இலங்கை மார்க்சிய இடதுசாரி அரசியல்வாதி (இ. 1972)
- 1906 &ndash; ஆல்பர்ட் ஹாப்மன், சுவிட்சர்லாந்து வேதியியலாளர் (இ. 2008)
- 1911 &ndash; சானா, இலங்கை நாடகாசிரியர், வானொலி நாடகக் கலைஞர் (இ. 1979)
- 1944 &ndash; சிபு சோரன், இந்திய அரசியல்வாதி
- 1953 &ndash; ஜெயராஜ் பெர்னான்டோபுள்ளே, இலங்கை அரசியல்வாதி (இ. 2008)
- 1954 &ndash; கைலாசு சத்தியார்த்தி, அமைதிக்கான நோபல் பரிசு பெற்ற இந்திய செயற்பாட்டாளர்
- 1973 &ndash; ராகுல் திராவிட், இந்தியத் துடுப்பாளர்
- 1981 &ndash; கிரண் ராத்தோட், இந்தியத் திரைப்பட நடிகை
- 1993 &ndash; மிதிலா பார்க்கர், இந்திய நடிகை
# சனவரி 11

## இறப்புகள்

- 140 &ndash; ஹைஜீனஸ் (திருத்தந்தை) (பி. 74)
- 1753 &ndash; ஹேன்ஸ் ஸ்லோன், அரிய-ஆங்கிலேய மருத்துவர் (பி. 1660)
- 1928 &ndash; தாமஸ் ஹார்டி, ஆங்கிலேய எழுத்தாளர் (பி. 1840)
- 1932 &ndash; திருப்பூர் குமரன், இந்திய விடுதலைப் போராட்ட தியாகி (பி. 1904)
- 1966 &ndash; லால் பகதூர் சாஸ்திரி, இந்தியாவின் 2வது பிரதமர் (பி. 1904)
- 1975 &ndash; நீலாவணன், ஈழத்துக் கவிஞர் (பி. 1931)
- 1976 &ndash; ஏரம்பு சுப்பையா, இலங்கையின் நடன ஆசிரியர்
- 2007 &ndash; எருவில் மூர்த்தி, ஈழத்துக் கவிஞர்
- 2008 &ndash; எட்மண்ட் இல்லரி, நியூசிலாந்து மலையேறி (பி. 1919)
- 2013 &ndash; ஏரன் சுவோற்சு, அமெரிக்கக் கணினியாளர் (பி. 1986)
- 2014 &ndash; ஏரியல் சரோன், இசுரேலின் 11வது பிரதமர் (பி. 1928)
- 2019 &ndash; சு. சுசீந்திரராஜா, இலங்கைத் தமிழ் மொழியியலாளர் (பி. 1933)
- 2022 &ndash; எம். முத்துராமன், தமிழ்த் திரைப்படத் தயாரிப்பாளர்
# சனவரி 11

## சிறப்பு நாள்

- குழந்தைகள் நாள் (தூனிசியா)
- குடியரசு நாள் (அல்பேனியா)
# நுரையீரல்

**நுரையீரல்** (lung) என்பது உயிரினங்கள் மூச்சுக் காற்றை இழுத்து வெளிவிடும் முக்கிய உள்/அக உடல் உறுப்புக்களில் ஒன்றாகும். மூச்சுக் காற்றை இழுத்து விடுதலுக்கு மூச்சுவிடல் என்று பெயர். வாயுப் பரிமாற்றம் இவ்வுறுப்பின் முக்கிய பணியாகும். மேலும் சில முக்கிய வேதிப் பொருட்களை உருவாக்குவதும், வேறு சில வேதிப்பொருட்களை செயலிழக்க செய்வதும் இதன் பணியாகும். நுரையீரலானது உடலியக்கத்திற்கு ஆற்றல் தரும் ஆக்சிசனை உள் எடுத்துக்கொள்வதற்கும் கார்பன்டைக்சைடு வளிமத்தை வெளியேற்றுவதற்கும் முக்கிய உறுப்பாக செயல்படுகிறது. ஒரு நாளைக்கு சராசரியாக 22,000 முறை மூச்சு விடும் நாம், கிட்டதட்ட 255 கன மீட்டர் (9000 கன அடி) காற்றை உள்ளிழுத்து வெளியிடுகிறோம்.  
மருத்துவத்தில் பயன்படும் நுரையீரல் தொடர்பான இலத்தீன் அடிப்படைச் சொல் *பல்மோ-* (pulmo-) என்னும் முன்னொட்டு கொண்டிருக்கும். இது இலத்தீன் மொழிச்சொல்லாகிய *பல்மொனாரியசு* (pulmonarius = "நுரையீரல் தொடர்பான") என்னும் பொருளடியான சொல்லில் இருந்து பெற்றது. இன்னுமொரு பொதுவான மருத்துவக் கலைச்சொல் கிரேக்கமொழிச் சொல்லில் இருந்து பெற்ற *நியுமோ-* (pneumo-) என்னும் முன்னொட்டு கொண்டிருக்கும். இச்சொல் நுரையீரலைக் குறிக்கும் *ப்நியுமோன்* (πνεύμων) என்னும் கிரேக்கச் சொல்லில் இருந்து பெற்றது.  
மூக்கின் வழியாக நாம் உள்ளிழுக்கும் காற்று, மூச்சுக்குழாய் வழியாக நுரையீரலுக்கு செல்கிறது. மூச்சுக்குழாய் மார்புப்பகுதியில் இரண்டாக பிரிந்து வலது, இடது நுரையீரல்களுக்கு செல்கிறது. வலது நுரையீரல் மூன்று பாகமாகவும் (lobes)இடது நுரையீரல் இரண்டு பிரிவாகவும் உள்ளது. இரண்டாக பிரியும் மூச்சுக் கிளைக் குழாய்கள் (*பிரான்கியல்* குழாய்கள்) பல நுண் கிளைகளாக பிரிந்து மில்லியன் கணக்கான நுண்காற்றறைகள் ஆகிய *அல்வியோல்* எனப்படும் காற்றுப்பைகளில் (நுண்வளிப்பைகளில்) முடிவுறும். அல்வியோலை எனப்படும் இவ் நுண்காற்றுப்பைகள் மிக மென்மையான தசைகளை கொண்டவை. இதில் பல நுண்ணிய இரத்தக்குழாய்கள் இருப்பதால், நுரையீரல் தமனி மூலமாக வந்த கார்பன்-டை-ஆக்சைடு நிறைந்த இரத்தத்தில் உள்ள கார்பன்-டை-ஆக்சைடை வெளியேற்றி, புதிய ஆக்சிசனை ஏற்றுக்கொண்டு, நுரையீரல் சிறைகள் மூலமாக இதயத்திற்கு செல்கிறது. இந்த நுண்வளிப்பைகளில்தான் வளிமப் பரிமாற்றம் நிகழ்கின்றது. நுண்காற்றறைகள் (ஆல்வியோலை) சுருங்கி விரிதலையும் சில நோய்களால் நுரையீரல் பாதிக்கப்படும் போது எப்படி சுருங்கி விரியும்.  
பொதுவாக நுரையீரலில் சுரக்கும் சளி போன்ற நீர்மம் சில தூசிகளை அகற்றி வெளியேற்றும். காற்றுக்குழாயில் உள்ள சீலியா மேல் நோக்கி தூசுகளை கொண்ட மியுக்கசை வெளியேற்ற, நாம் அறியாமலே அவற்றை விழுங்கிவிடுகிறோம். உடல் நலம் சரியில்லாமல் போனால் மட்டுமே அவை சளியாக மூக்கின் வழியாக வெளியேறும். மூக்கினுள்ளே உள்ள மயிர் கூட தூசுகளை வடிகட்டும். இதையும் தாண்டி ஏதேனும் தூசு உள் நுழைந்தால் இருமல், தும்முதல் முதலானவற்றால் வெளியேறிவிடும்.  
நுரையீரலைச் சுற்றி வெளிப்படலம் உள்படலம் என இரண்டு உறைகள் உள்ளன. இந்த இரண்டு படலங்களுக்கும் இடையே ஒரு இடம் உண்டு. அதற்கு ஃப்ளூரல் இடம் என்று பெயர். இதனுள் மிகச் சிறிய அளவு ஃப்ளூரல் திரவம் இருக்கும். இந்தத் திரவம்தான் சுவாசத்தின் போது நுரையீரல்களின் அசைவினால் உராய்வு ஏற்படாமல் தடுக்கிறது. சுவாசத்தைக் கட்டுப்படுத்தி சீராக வைப்பதே முகுளப்பகுதி. அதாவது ஒரு நிமிடத்திற்கு சராசரியாக 18 முதல் 20 சுவாசம் என சீராக வைப்பது மூளையில் உள்ள முகுளத்தின் வேலை.  
மொத்த நுரையீரலின் கொள்ளளவு சராசரியாக 6 லிட்டர் தான். மிகவும் இழுத்து மூச்சுவிடும் போது காற்றின் அளவு 5 லிட்டர்தான். எப்போதும் நுரையீரலுக்குள்ளே இருந்துகெண்டிருக்கும் காற்றின் அளவு 1 லிட்டர்.
# நுரையீரல்

## மூச்சு

காற்றில் உள்ள ஆக்சிசனை (ஆக்சிசன் = உயிர்வளி, பிராணவாயு) இரத்ததில் சேர்ப்பதும் இரத்ததில் உள்ள காபனீரொக்சைடை (க ரிமக்காடி வளிமம் அல்லது கரியமிலவாயு)வை பிரித்து உடலிலிருந்து வெளியேற்றுவதும் நுரையீரலின் முக்கிய பணியாகும்.
கள் மூலம் அறியப்பட்ட மாந்தரின் நுரையீரல்கள்.]]
# நுரையீரல்

## நுரையீரல் பாதிப்படையல்

இருமல், சளி, மூச்சு திணறல், நெஞ்சு வலி, இருமலுடன் ரத்தம் வருதல், இளைப்பு போன்றவை நுரையீரல் பாதிப்புக்கான அறிகுறிகளாகும்.
இரண்டு வாரங்கள் தொடர்ந்து இருமல் இருந்தால் காசநோய் அல்லது ஆஸ்துமா ஏற்பட்டிருக்க வாய்ப்புள்ளது.பிறக்கிற குழந்தைகளில் சிலருக்கு நுரையீரலில் நீர்க் கட்டிகள் (பிரான் கைடிஸ் ஸிஸ்டிக்ஸ்) வரலாம். இன்னும் சில குழந்தைகளுக்கு பிறக்கிறபோதே நுரையீரலில் சிறுபகுதி பிரிந்திருக்கும். இதற்கு "ஸ்குவாட்ராஸ்டேசன்" என்று மருத்துவப்பெயர். இந்த பிறவி நுரையீரல் பாதிப்புகளை குணப் படுத்துகிற அல்லது கட்டுப்படுத்துகிற அளவிற்கு இன்றைய நவீன மருத்துவம் நல்ல முன்னேற்றம் அடைந்துள்ளது.பனிக்காலத்தில் வறண்ட காற்றை சுவாசிக்கும்போது நுரையீரல் பாதிக்கப்படும் என்பதால், இக்காலங்களில் வெளியே செல்வதை முடிந்த வரை தவிர்ப்பது நல்லது. பஞ்சு, குவாரி, சிமெந்து உள்ளிட்ட தூசி நிறைந்த இடங்களில் பணியாற்றும் போது முகத்துக்கு முகமூடி அணிந்து கொள்ள வேண்டும்.இதனைத் தடுக்க பின்வரும் வழிகளைப் பின்பற்றலாம். தூசு நிறைந்த பகுதிகளுக்கு செல்லும் போது மூக்கில் முக மூடி அணிவது நல்லது.பிராணயாமம், நாடி சுத்தி, ஆழ்ந்த மூச்சுப் பயிற்சி போன்றவற்றை தினமும் கடைப்பிடிக்கலாம். புகைப் பிடிப்பதை தவிர்ப்பது முக்கியமாகும்உடலில் நோய் எதிர்ப்பு சக்தியை அதிகரிக்கும் உணவு வகைகளை சாப்பிடலாம்.துளசி இலை சிறிதளவு, இரண்டு சிட்டிகை - மிளகு தூள், சுக்கு தூள், மல்லித்தூள் மற்றும் ஏலக்காய் ஆகியவற்றை 400 மில்லி தண்ணீர் கலந்து நன்கு கொதிக்க வைக்கவும். பாதியாக 200 மில்லியாக வற்றியதும் பால் மற்றும் கருப்பட்டி சேர்த்து தினமும் குடித்து வந்தால் நுரையீரல் பலம் பெறும்.
# நுரையீரல்

## பிராங்கோஸ்கோபி

பிராங்கோஸ்கோபி எனப்படுவது நுரையீரல் பாதிப்புகளுக்கான அதி நவீன சிகிச்சை சாதனம் ஆகும்.இந்த அதிநவீன சாதனத்தின் மூலம் நுரையீரல் பாதிப்புகளை குணப்படுத்த முடியும். நுரையீரலில் வருகின்ற பாதிப்புகளை மிக துல்லியமாக கண்டறியவும் இச்சாதனம் பயன்படுகிறது.. இந்த பிராங்கோஸ்கோபி மூலம் நுரையீரல் புற்றுநோய், பிற நோய்களால் நுரையீரல் பாதிப்படைவது, இண்டஸ்டிரியல் நுரையீரல் நோய்கள், நுரையீரலில் அந்நிய பொருட்கள் இருப்பது, போன்றவற்றை கண்டறிந்து குணப்படுத்தலாம். அவசர சிகிச்சை பிரிவில் இருக்கும் நோயாளிகள் சளியால் அவஸ்தைப்பட்டால் அவர்களின் சளியை இச்சாதனத்தின் மூலம் பிரித்து எடுக்கலாம். நுரையீரலில் கட்டிகள் இருந்தால் பயாப்ஸி எடுக்கவும் இது பயன்படுதப்படும். நுரையீரலில் இருந்து நீரை எடுத்து புற்றுநோயாளிகளுக்கு பரிசோதிக்கவும் இது பெரிதும் பயன்படுகிறது. குரல்நானில் பிரச்சினை இருந்தாலும் சரியாக பரிசோதனை செய்து சிகிச்சை செய்ய உதவுகிறது.
# நுரையீரல்

## மூச்சு இழுத்துவிடுதல் தவிர இதர பணிகள்

வாயுப் பரிமாற்றம் தவிர நுரையீரல் வேறு சில பணிகளையும் செய்கிறது
- இருதயத்திற்கு இரு புறமும் பாதுகாப்பாக இருப்பது மற்றும் இதயத்தை அதிர்வுகளில் இருந்து காப்பது
- சிரைகளில் ஏற்படும் இரத்தக் கட்டுகளை உடலின் பிற பகுதிகளுக்கு செல்லாமல் தடுப்பது
- சில முக்கிய வேதிப் பொருட்களை உற்பத்தி செய்வது
- வேறு சில வேதிப் பொருட்களை செயலிழக்க செய்வது
# பெப்ரவரி 4

## பிறப்புகள்

- 1811 &ndash; பீட்டர் ஜூலியன் ஐமார்ட், பிரான்சிய கத்தோலிக்க குரு, புனிதர் (இ. 1868)
- 1875 &ndash; லுட்விக் பிராண்டில், செருமானிய இயற்பியலாளர், பொறியியலாளர் (இ. 1953)
- 1891 &ndash; மடபூஷிய அனந்தசயனம் அய்யங்கர், இந்திய அரசியல்வாதி, 2வது இந்திய மக்களவைத் தலைவர் (இ. 1978)
- 1893 &ndash; ரேமாண்ட் டார்ட், ஆத்திரேலியத் தொல்லியலாளர். புதை படிவ ஆய்வாளர், உடற்கூறியலாளர் (இ. 1988)
- 1895 &ndash; பி. ஏ. சுப்பையா பிள்ளை, தமிழக நாடக, திரைப்பட நடிகர்
- 1906 &ndash; கிளைட் டோம்பா, புளூட்டோவைக் கண்டுபிடித்த அமெரிக்க வானியலாளர் (இ. 1997)
- 1913 &ndash; றோசா பாக்ஸ், அமெரிக்க மனித உரிமை செயற்பாட்டாளர் (இ. 2005)
- 1921 &ndash; பெட்டி ஃப்ரீடன், அமெரிக்க எழுத்தாளர் (இ. 2006)
- 1922 &ndash; பீம்சென் ஜோஷி, இந்துஸ்தானி இசைப் பாடகர் (இ. 2011)
- 1943 &ndash; பத்மா சுப்ரமணியம், தமிழக பரத நாட்டியக் கலைஞர்
- 1943 &ndash; கென் தாம்ப்சன், பி நிரலாக்க மொழியைக் கண்டுபிடித்த அமெரிக்கர்
- 1948 &ndash; ராம் பரன் யாதவ், நேபாளத்தின் 1வது குடியரசுத் தலைவர்
- 1962 &ndash; ராஜசேகர், தென்னிந்தியத் திரைப்பட நடிகர்
- 1971 &ndash; ரோப் கோர்ட்றி, அமெரிக்க நடிகர்
- 1974 &ndash; ஊர்மிளா மடோண்த்கர், இந்திய நடிகை
# பெப்ரவரி 4

## இறப்புகள்

- 1693 &ndash; ஜான் டி பிரிட்டோ, போர்த்துக்கீச இயேசு சபை குரு (பி. 1647)
- 1747 &ndash; வீரமாமுனிவர், இத்தாலியத் தமிழறிஞர், கிறித்தவ மதப் பரப்புனர் (பி. 1680)
- 1817 &ndash; இமாம் ஷாமில், செச்சினிய முஸ்லிம் அரசியல், சமயத் தலைவர் (பி. 1797)
- 1894 &ndash; அடோல்ப் சக்ஸ், சாக்சபோனைக் கண்டுபிடித்த பெல்ஜியர் (பி. 1814)
- 1928 &ndash; என்ட்ரிக் லொரன்சு, நோபல் பரிசு பெற்ற டச்சு இயற்பியலாளர் (பி. 1853)
- 1934 &ndash; மதுசூதன் தாசு, ஒடிசா கவிஞர், விடுதலைப் போராட்ட செயற்பாட்டாளர் (பி. 1848)
- 1946 &ndash; எர்பெர்ட்டு பேக்கர், தென்னாப்பிரிக்க கட்டிடக் கலைஞர் (பி. 1862)
- 1957 &ndash; பெரி. சுந்தரம், இலங்கை மலையக அரசியல்வாதி, கல்வியாளர், தொழிற்சங்கத் தலைவர் (பி. 1890)
- 1974 &ndash; சத்தியேந்திர நாத் போசு, இந்திய இயற்பியலாளர், கணிதவியலாளர் (பி. 1894)
- 1985 &ndash; மே. வீ. வேணுகோபாலன், தமிழகப் பதிப்பாசிரியர், நூலாசிரியர் (பி. 1896)
- 1987 &ndash; கார்ல் ரோஜர்ஸ், அமெரிக்க உளவியலாளர் (பி. 1902)
- 2006 &ndash; பெட்டி ஃப்ரீடன், அமெரிக்க எழுத்தாளர் (பி. 1921)
- 2007 &ndash; புளியங்குடி க. பழனிச்சாமி, தமிழக அரசியல்வாதி, பேச்சாளர் (பி. 1938)
- 2014 &ndash; அனிருத் லால் நகர், இந்திய பொருளியலாளர் (பி. 1930)
- 2015 &ndash; சின்னமணி, ஈழத்து வில்லிசைக் கலைஞர் (பி. 1936)
- 2023 &ndash; வாணி ஜெயராம், தென்னிந்தியத் திரைப்படப் பின்னணிப் பாடகி (பி. 1945)
- 2025 &ndash; புஷ்பலதா, தென்னிந்தியத் திரைப்பட நடிகை
# பெப்ரவரி 4

## சிறப்பு நாள்

- விடுதலை நாள் (இலங்கை)
- உலகப் புற்றுநோய் நாள்
- ஆயுதப் போராட்ட நாள் (அங்கோலா)
# மருத்துவர்

மருத்துவத் தொழிலை செய்பவர்கள் **மருத்துவர்** ஆவர். மருத்துவர்களில் இருவகை உள்ளனர், நாடி பார்த்து மருத்துவம் செய்பவர் பொதுநல மருத்துவர் (Physicians) என்றும், அறுவை சிகிச்சை மூலம் தீவிர நோய்களைக் குணப்படுத்துபவர் அறுவை மருத்துவர் (Surgeon) என்றும் அழைக்கப்படுகின்றனர். மிகவும் கடுமையான நீண்ட பல்கலைக்கழகக் கல்விக்கும் நேரடி அனுபவக் கல்விக்கும் பின்னரே ஒருவர் மருத்துவராகப் பணிபுரிய அனுமதிக்கப்படுவார். இக்கல்வி சில நாடுகளில் மேல்நிலைக்கல்வி ஆரம்பித்து குறைந்தது ஐந்து ஆண்டுகள் எடுக்கும் சில நாடுகளில் உயர்நிலைப் பள்ளிக் கல்வி முடித்தபின் ஒன்பது ஆண்டுகளுக்கு மேலாக எடுக்கலாம்.  
முறையான கல்லூரிக் கல்வி பயிலாமல் குருகுல முறையில் பயின்று அந்தப் பட்டறிவை வைத்து சிகிச்சை அளிப்பவர்கள் வைத்தியர் என்று அழைக்கப்பட்டனர். ஆனால் தற்பொழுது இந்த வேறுபாடு மறைந்து வருகிறது. சித்த மருத்துவம், ஆயுர்வேத மருத்துவம், ஓமியோபதி ஆகியவை கல்லூரிகளில் கற்பிக்கப்படுவதால் அம்முறையில் சிகிச்சை அளிப்பவர்கள் சித்த மருத்துவர், ஆயுர்வேத மருத்துவர், ஓமியோபதி மருத்துவர் என்று அழைக்கப்படுகிறார்கள்.
# மருத்துவர்

## மருத்துவக் கல்வி

### ஆங்கில மருத்துவர்

ஆங்கில மருத்துவம் படிக்க இந்தியாவில் ஐந்தரை ஆண்டுகள் ஆகும். இதில் நான்கரையாண்டுகள் பல்வேறு மருத்துவ கல்வியும் நேரடியாக நோயாளிகளை பயன்படுத்தியும் படித்து முடித்த பின்னால் ஒரு வருடம் பயிற்சி மருத்துவமும் முடித்ததும், இளங்கலை மருத்துவம் மற்றும் இளங்கலை அறுவையியல் (MBBS)ந்தவர்களுக்கு மருத்துவ சிகிச்சை வழங்கியவர்களாவர்.  
இந்தியாவில் இளங்கலை சித்த மருத்துவம் (B.S.M.S) பயின்றவர்கள் சித்த மருத்துவர்களாகப் பணிபுரியலாம்.
# மருத்துவர்

## மருத்துவக் கல்வி

### ஆயுர்வேத மருத்துவர்

வடமொழி (சமசுகிருதம்) மருத்துவ முறைமை ஆயுர்வேதம் எனப்பட்டது. ஆயுர்வேத வைத்தியர்கள் இந்தியாவின் தக்காணப் பகுதியில் அதிகம் காணப்பட்டனர்.  
இந்தியாவில் இளங்கலை ஆயுர்வேதம் (B.A.M.S) முடித்தவர்கள் ஆயுர்வேத மருத்துவர்களாகப் பணிபுரியலாம்.
# மருத்துவர்

## மருத்துவக் கல்வி

### ஓமியோபதி மருத்துவர்

இனமுறை அல்லது மாற்று முறை அல்லது ஒத்த மருத்துவம் என ஆங்கில மருத்துவத்திற்கு இணையான சாமுவேல் ஹேனிமேன் என்பவரால் கண்டறியப்பட்ட மேற்கத்திய மருத்துவ முறை ஓமியோபதி மருத்துவம் ஆகும்.  
இந்தியாவில் இளங்கலை ஓமியோபதி (B.H.M.S) முடித்தவர்கள் ஓமியோபதி மருத்துவர்களாகப் பணிபுரியலாம்.
# மருத்துவர்

## மருத்துவர் வகைகள்

### உடல் சார்ந்த சிகிச்சை மருத்துவர்கள்

#### தலைப்பகுதி

##### செவித்திறன் சிகிச்சை மருத்துவர்கள்
(Audiologists) என்பவர்கள் காது பிரச்சினைகள் மற்றும் செவிடு அல்லது ஊமையாக உள்ள குழந்தை நோயாளிகளுக்கு சிகிச்சை அளிப்பவர்களாவர். இவர்கள் செவிடு மற்றும் ஊமைகளுக்கு முறையே செவித்திறன் மற்றும் வாய்மொழிப் பயிற்சிகளை மேம்படுத்துபவர்களாவர்.  
##### காது, மூக்கு, தொண்டை சிறப்பு மருத்துவர்கள்
காது, மூக்கு, தொண்டை ஆகிய மூன்றும் ஒன்றனுக்கொன்று தொடர்புள்ளது. இதன் அன்றாட செயல் பாட்டில் ஏற்படும் மாறுதல்கள் அல்லது நோய்களுக்கு சிகிச்சை அளிக்கும் மருத்துவர்கள் காது மூக்கு தொண்டை சிறப்பு மருத்துவர்களாவர் (ENT specialists).  
##### கண் மருத்துவர்
கண்கள் சம்பந்தமான கண்புரை, பார்வை இழப்பு, பார்வை மங்குதல், பார்வைக்கோளாறு போன்ற கண் பிரச்சினைகள் மற்றும் பல்வேறு கண் அறுவை சிகிச்சைகள் புரிகிற மருத்துவர்கள் கண் மருத்துவர்களாவர்.  
##### பல் மருத்துவர்கள்
பல் மருத்துவர்கள் (Dentist), சொத்தைப் பல் பிடுங்குதல், பல் சுத்தம் செய்தல், பற்கள், துவாரங்கள் மற்றும் ஈறுகளில் இரத்தக் கசிவு போன்ற பல் பிரச்சினைகள், பல் வேர்க்கால்கள் முதலியன முன்னெடுத்தல், மற்றும் பற்களை நேராக்குதல் போன்ற நோய்களுக்கு சிகிச்சை அளிப்பவர்களாவர்.
# மருத்துவர்

## மருத்துவர் வகைகள்

### உடல் சார்ந்த சிகிச்சை மருத்துவர்கள்

#### உள்ளுறுப்புகள் பகுதி

##### இதயநோய் மருத்துவர்கள்
இதயநோய் மருத்துவர்கள் (Cardiologist), இதய மாற்று, இதய அடைப்பு, போன்ற இருதய நோய்களைக் குணப்படுத்தும் மருத்துவர்களாவர்.  
##### நுரையீரல்நோய் சிகிச்சை வல்லுநர்கள்
நுரையீரல் சம்பந்த சுவாச நோய்களுக்கு சிகிச்சை மருத்துவர்கள் (Pulmonologist).  
##### இரைப்பைக் குடலியல் மருத்துவர்கள்
உணவுச்செரிமான அமைப்பு நோய்கள், இரைப்பை, குடல் தொடர்பான சிகிச்சை கொடுக்கிற மருத்துவர்கள் இரைப்பைக் குடலியல் மருத்துவர்கள் (Gastroenterologists) எனப்படுவர் .  
##### கல்லீரலியல் மருத்துவர்கள்
கல்லீரலியல் மருத்துவர்கள் (Hepatologists), கால்சியப்படிவு, மஞ்சள் காமலைப் போன்ற கல்லீரல் சம்பந்த நோய்களைக் குணப்படுத்துபவர்களாவர்.  
##### சிறுநீரக மருத்துவர்கள்
- சிறுநீரக சிக்கல்களைத் தீர்க்கும் மருத்துவர்கள் (Nephrologist) எனப்படுவர்.
- சிறுநீரக நோயியல் மருத்துவர்கள் (Urologists), சிறுநீரகம், சிறுநீர் அமைப்பு, மற்றும் சிறுநீர் பாதையில் ஏற்படும் நோய் தொற்றுதலை ஆராய்ந்து சிகிச்சை அளிப்பவர்களாவர்.
# மருத்துவர்

## மருத்துவர் வகைகள்

### உடல் சார்ந்த சிகிச்சை மருத்துவர்கள்

#### உடற்செயலியல் வல்லுநர்கள்

உடற்கூறு செயற்பாடு மற்றும் அதன் உள்ளார்ந்த பிரச்சனைகளை ஆராய்ந்து உடலியல் நோய் சிகிச்சை அளிக்கும் மருத்துவர்கள்.  
##### நரம்பியல் மருத்துவர்கள்
- நரம்பியல் மருத்துவர்கள் (Neurologist) மூளை உள்ளிட்ட நரம்புத்தொகுதியில் ஏற்படும் பிரச்சனைகளுக்கு சிகிச்சை அளிக்கும் மருத்துவர்கள். இவர்கள் வலிப்பு, பக்கவாதம், பார்க்கின்சன், அல்சைமர் போன்ற நோய்களுக்கு சிகிச்சை அளிப்பவர்கள்
- நரம்பு அறுவை மருத்துவர்கள் (Neuro-Surgeon) - அறுவை சிகிச்சை மூலம் மத்திய, புற நரம்பு மண்டல நோய்களைக் குணப்படுத்தும் வல்லுநர்கள் நரம்பியல் அறுவை மருத்துவர்களாவர்.  
##### எலும்பியல் அறுவை சிகிச்சை மருத்துவர்கள்
மனித உடலிலுள்ள எலும்பு அமைப்புகளின் கோளாறுகளை சரி செய்யும் மருத்துவர்களாவர். இந்த மருத்துவர்கள், எலும்பு முறிவு அல்லது மூட்டு நகர்வு போன்ற எலும்பு சம்பந்த பிரச்சனைகளை சரி செய்கின்றனர்.  
##### இரத்தவியல் மருத்துவர்கள்
இரத்தவியல் மருத்துவர்கள் (Hematologists), குருதி நோய்கள், வெள்ளை அல்லது சிவப்பு இரத்தணுக்கள் அதிகம்/குறைவு, அரிவாள்செல் சோகை முதலிய இரத்த சோகைகளுக்கு சிகிச்சை அளிக்கும் வல்லுநர்களாவர்.  
##### அகச்சுரப்பு நோய் மருத்துவர்கள்
நாளமில்லாசுரப்பு அல்லது அகச்சுரப்பு நோய் மருத்துவர்கள் (Endocrinologists), அகச்சுரப்பு சம்பந்தமான நோய்களுக்கு சிகிச்சை அளிப்பவர்கள். சான்றாக, தைராய்டு பிரச்சினைகள், ஆர்மோன் சமநிலையின்மை, அதிக/குறைந்த ஆர்மோன்கள் சுரத்தல், போன்ற நாளமில்லா அமைப்பின் கோளாறுகளைச் சரிசெய்பவர்களாவர்.  
##### முடவியல் (அ) முடக்குவியல் மருத்துவர்
முடவியல் மருத்துவர்கள் (Rheumatologsists), உடல் ஒவ்வாமை நிலைகளுக்கு மற்றும் உடற் தாங்குதிறன் குறைபாடுகள் போன்ற பிரச்சனைகளுக்கு சிகிச்சை அளிப்பவர்கள்.
# மருத்துவர்

## மருத்துவர் வகைகள்

### உடல் சார்ந்த சிகிச்சை மருத்துவர்கள்

#### தோல்பகுதி

##### தோல்நோய் மருத்துவர்கள்
தோல்நோய் மருத்துவர்கள் (Dermatologists), தோல் கட்டமைப்பு, செயல்பாடுகள், மற்றும் நோய்கள் போன்றவற்றிற்கு சிகிச்சை அளிப்பவர்கள். அத்துடன் இணைந்த உறுப்புகள் (நகங்கள், முடி, வியர்வை சுரப்பிகள்) தொடர்புடைய நோய்களுக்கும் ஆராய்ந்து ஆலோசனை வழங்குபவர்கள்.  
##### தோல்மாற்று அறுவை சிகிச்சை வல்லுநர்கள்
தோல்மாற்று அறுவை சிகிச்சை வல்லுநர்கள் (Plastic Surgeon) தீ மற்றும் விபத்தினால் புறவமைப்பில் ஏற்படும் ஒவ்வாத மாற்றங்களை தோல்மாற்று அறுவை சிகிச்சை மூலம் மாற்றமேற்படுத்தும் அறுவை மருத்துவர்கள். தோல் மற்றும் தோல் கட்டமைப்பு பிரச்சினைகளை சரிசெய்து அழகுக்கான அறுவை சிகிச்சை முறையிலும் இவர்கள் தேர்ந்தவர்கள். இதன் மூலம் இம்மருத்துவர்களால் நோயளியின் புற ஆளுமையில் மாற்றம் கொணர இயலும்.  
##### ஒவ்வாமை மருத்துவர்
ஒவ்வாமைக்கு சிகிச்சை அளிப்பவர்கள் ஒவ்வாமை மருத்துவர்களாவர் (Allergist). சான்றாக இவர்கள் தும்மல் காய்ச்சல், இளைப்பு, தோல் ஒவ்வாமை, விலங்கு ஒவ்வாமை, போன்ற பல்வேறு ஒவ்வாமை நோய்களுக்குச் சிகிச்சை அளிக்கின்றனர்.  
##### அடிக்கால் மருத்துவர்
அடிக்கால் மருத்துவர் (Podiatrists), கால் மற்றும் கணுக்கால் கோளாறுகளுக்கு சிகிச்சை மற்றும் ஆலோசனை வழங்கும் மருத்துவர்களாவர் .
# மருத்துவர்

## மருத்துவர் வகைகள்

### மனம்சார்ந்த சிகிச்சை மருத்துவர்கள்

#### மனநல மருத்துவர்கள்

மனநலம் சார்ந்த நோயுள்ளவர்களுக்கு சிறப்பு மருத்துவம் மூலம் புனர்வாழ்வு வழங்கும் மருத்துவர்களாவர்.
# மருத்துவர்

## மருத்துவர் வகைகள்

### மனம்சார்ந்த சிகிச்சை மருத்துவர்கள்

#### உளவியல் நிபுணர்கள்

உளவியல் நிபுணர்கள் (Psychiatrists) மன நோய், நடத்தை கோளாறுகள், கவலை, தன்னம்பிக்கை இழத்தல், தற்கொலை முயற்சி, போன்ற உளப்பிரச்சனைகள் உள்ளவர்களை ஆராய்ந்து சிகிச்சை மற்றும் ஆலோசனை வழங்குபவர்களாவர்.
# மருத்துவர்

## மருத்துவர் வகைகள்

### பாலியல் மருத்துவர்கள்

பாலியல் சம்பந்தமான சந்தேகங்களைக் களைந்து ஆலோசனை வழங்குதல் மற்றும், பாலியல் நோய்களுக்கான சிகிச்சை அளிப்பவர்கள் பாலியல் மருத்துவர்களாவர் (Sexologist).
# மருத்துவர்

## மருத்துவர் வகைகள்

### பாலியல் மருத்துவர்கள்

#### ஆடவர் நோயியல் மருத்துவர்

ஆடவர் நோயியல் மருத்துவர் (Andrologist) எனப்படும் மருத்துவர்கள், ஆண் இனப்பெருக்கத் தொகுதி தொடர்பான பாலியல் நோய்களைக் கண்டறிந்து சிகிச்சை அளிக்கும் மருத்துவர்கள்.
# மருத்துவர்

## மருத்துவர் வகைகள்

### பாலியல் மருத்துவர்கள்

#### மகப்பேறு மற்றும் பெண்பாலுறுப்பு மருத்துவர்கள்

- மகப்பேறு மற்றும் பெண்பாலுறுப்பு மருத்துவர் (Obstetrician and Gynecologist), மகப்பேறு மற்றும் பெண் இனப்பெருக்க மண்டலம் சம்பந்த பிரச்சனைகளை ஆரய்ந்து சிகிச்சை அளிக்கும் மருத்துவர்களாவர்.
- மகப்பேறு நோயியல் மருத்துவர்கள் - மகப்பேறு மருத்துவத்தின் ஒரு பகுதியான சுகப்பிரசவம், அறுவைப் பிரசவம் (Caesarean section), கருப்பை , கருப்பைக் கட்டிகளின் அறுவை சிகிச்சை, இடுப்பு பகுதிப் பரிசோதனை, கருப்பைக்கழுத்து புற்றுநோய்க் கண்டறிதல் (PAP smear), மகளிர் அறுவை சிகிச்சை செய்யும் மருத்துவர்கள் (Gynaecologist) ஆவர்.
# மருத்துவர்

## மருத்துவர் வகைகள்

### குழந்தைநல மருத்துவர்கள்

#### Perinatologist

கரு பிரசவிக்கும் காலத்தில், கருவை ஆபத்தான சூழலிலிருந்து இலகுவாக பிரசவித்து பராமரிக்கும் சிகிச்சை வல்லுனர்கள் (Perinatologists) ஆவர் .
# மருத்துவர்

## மருத்துவர் வகைகள்

### குழந்தைநல மருத்துவர்கள்

#### குழந்தை நோயியல் மருத்துவர்கள்

புதிதாக பிறந்த குழந்தைகளுக்குண்டான மருத்துவ சிகிச்சை வழங்கும் மருத்துவர்கள் (Neonatologist) எனப்படுவர்.
# மருத்துவர்

## மருத்துவர் வகைகள்

### குழந்தைநல மருத்துவர்கள்

#### குழந்தைநல மருத்துவர்கள்

குழந்தைநல மருத்துவர்கள் (Pediatricians), கைக்குழந்தைகள், குழந்தைகள், மற்றும் இளம் பருவத்தினர் போன்றோரின் மருத்துவ பிரச்சினைகளை ஆராய்ந்து சிகிச்சை மற்றும் ஆலோசனை வழங்கும் மருத்துவர்களாவர்.
# மருத்துவர்

## மருத்துவர் வகைகள்

### குழந்தைநல மருத்துவர்கள்

#### Internist

வயது வந்தோருக்கான நோய்கள் தடுப்பு, ஆய்வு, சிகிச்சைப் பிரிவில் உள்ள வல்லுநர்கள் Internists எனப்படுவர்.
# மருத்துவர்

## மருத்துவர் வகைகள்

### பொது

#### குடும்ப நலமருத்துவர்கள்

குடும்ப நலமருத்துவர்கள் (Family Practician), சிறிய ஆரம்ப சுகாதார மனைகளிலும், குடும்பத்திலுள்ள அனைத்து வயதினருக்கும் அவர்களது நோய் வரலாற்றை நன்குணர்ந்த பொது மருத்துவம் செய்யும் மருத்துவர்களாவர். இவர்கள் பெரும்பாலும் நோயாளிகளைத் தங்களின் நட்பு வட்டத்துள் வைத்திருப்பர்.
# மருத்துவர்

## மருத்துவர் வகைகள்

### பொது

#### அவசர சிகிச்சை மருத்துவர்கள்

அவசர சிகிச்சை மருத்துவர்கள் (Emergency Doctors), எந்நிலையிலும் தயாராக இருக்கும் அவசர சிகிச்சை பிரிவில் பணிபுரிபவர்கள். இவர்கள் தம் சேவை வழங்க 24/7 கால அளவில் எப்போதும் மாற்றுவேளைப் பணிகள் தயாராக இருக்கும். இவர்கள் நச்சுக்கடி, தீ விபத்து, சாலை/ஆலை விபத்துகள், போன்ற பல்வேறு அவசர நேரங்களில் சிகிச்சை அளிப்பர். பெரும்பாலும் உடைந்த எலும்புகளை இணைத்தல், தீக்காயங்கள், மாரடைப்பு சிகிச்சை, நச்சு முறிவு அளித்தல் போன்றவை தலையானதாகும்.
# மருத்துவர்

## மருத்துவர் வகைகள்

### பொது

#### மயக்கவியல் மருத்துவர்கள்

மயக்கவியல் மருத்துவர்கள் (Anesthesiologists) மயக்க மருந்து அளித்தல், மயக்க ஊசி குத்துதல் போன்றவற்றில் நன்கு தேர்ச்சி பெற்றவர்கள். சிறிய மற்றும் பெரிய அறுவை சிகிச்சைகளுக்கு முன் மயக்க ஊசியின் வலியைத்தவிர மற்ற வலியை உணரச்செய்யாது மயக்கமளிக்கும் வல்லுநர்களாவர்.
# மருத்துவர்

## மருத்துவர் வகைகள்

### பொது

#### அறுவை சிகிச்சை மருத்துவர்கள்

அறுவை சிகிச்சையின் மூலம் உடலிலுள்ள நலப்பிரச்சனைகளைத் தீர்க்கும் வல்லுநர்கள் அறுவை சிகிச்சை மருத்துவர்கள் (Surgeons) ஆவர். இவர்கள் மருத்துவத்தின் பல்வேறு துணைப்பிரிவுகள் தொடர்பான அறுவை சிகிச்சைகளான நரம்பியல் அறுவை சிகிச்சை, இதய அறுவை சிகிச்சை , காது மூக்கு தொண்டை அறுவை சிகிச்சை , முக அறுவை சிகிச்சை, அழகியல் அறுவை சிகிச்சை, வாய்வழி அறுவை சிகிச்சை, மாற்று அறுவை சிகிச்சை, சிறுநீரக அறுவை சிகிச்சை, முதலிய பொது அறுவை சிகிச்சைகளைச் சிறப்பாக செய்பவர்களாவர்.
# மருத்துவர்

## மருத்துவர் வகைகள்

### பொது

#### கதிரியக்க வல்லுநர்கள்

கதிரியக்கம் (ஊடு-கதிர் (X-ray), அகச்சிவப்பு (Infrared) கதிர், புற ஊதாக் (ultraviolet) கதிர்) மூலம் நோய்களைக் கண்டறிதல் மற்றும் சிகிச்சை அளிக்கும் கதிரியக்க மருத்துவர்கள் (Radiologists) ஆவர்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### நோயறி மருத்துவர்கள்

நோயறி மருத்துவர்கள் (Epidemiologists), நோய்களின் காரணிகளை ஆய்ந்து அதற்கான தடுப்பூசிகள், தடுப்பு மருந்துகள் மற்றும் முறைகளைக் கண்டறிபவர்களாவர்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### நோயெதிர்ப்புசக்திசார் மருத்துவர்கள்

நோயெதிர்ப்புசக்திசார் மருத்துவர்கள் (Immunologists), அனைத்து உயிரினங்களிலும் நோயெதிர்ப்பு ஆற்றலின் அனைத்து அங்கங்களையும் ஆய்ந்து, நோய் எதிர்ப்பு சிகிச்சை குறைவிற்கு சிகிச்சை அளிக்கும் மருத்துவர்களாவர் .
# மருத்துவர்

## மருத்துவர் வகைகள்

### நோயியல் மருத்துவர்கள்

#### தொற்று நோய் நிபுணர்கள்

தொற்று நோய் நிபுணர்கள் (Infectious Disease Specialists), வைரசுகள், பாக்டீரியங்கள், பூஞ்சைகள், ஒட்டுண்ணிகள் மூலம் ஏற்படும் நோய்களை ஆராய்ந்து சிகிச்சை அளிக்கும் மருத்துவர்களாவர். இந்த மருத்துவர்கள் கிருமிகளின் திறத்தை ஆய்ந்து அதற்கான சரியான மாற்று நுண்ணுயிர்க் கொல்லியை வழங்குகின்றனர்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### ஒட்டுண்ணியியல் மருத்துவர்

ஒட்டுண்ணியியல் மருத்துவர்கள் (Parasitologist), வைரசு, பாக்டீரியா, ப்ளாஸ்மோடியம், அமீபா போன்ற ஒருசெல் உயிரிகளின் ஒட்டுண்ணித்திறத்தை ஆய்ந்து ஒட்டுண்ணி நோய்களுக்கான சிகிச்சை அளிக்கும் மருத்துவர்களாவர்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### தடய நோயியல் மருத்துவர்கள்

நகம், முடி, இரத்தம், அல்லது திசு மாதிரிகளிலிருந்து நோய்கள் மற்றும் நோய்க்காரணிகளைக் கண்டறிபவர்கள் **தடய நொயியல் மருத்துவர்களாவர்**. இவர்கள் குற்றப்புலனாய்வில் குற்றங்கள் (அ) மரணத்திற்கு காரணமான சூழல், மற்றும் காரணிகளைக் கண்டறிதல், பிரேதப் பரிசோதனை, ஆராய்தல் மற்றும் ஆய்வறிக்கை வழங்குதல் போன்ற ஆய்வுப்பணிகளை மேற்கொள்கின்றனர். இந்த மருத்துவர்கள் பொதுவாக தங்கள் ஆய்வுப்பணியை நேரடியாக ஆய்வுக்களத்தில் நிகழ்த்துகின்றனர். தடயவியல், நோயியல் நிபுணத்துவம், மற்றும் குற்றப்புலனாய்வு போன்ற அரிய ஆய்வுகளைச் செய்ய உதவுகின்றனர்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### நுண்ணுயிரியியல் வல்லுநர்கள்

நுண்ணுயிரியியல் வல்லுநர்கள்(Microbiologists) நுண்ணுயிரி சம்பந்த நோய்க் காரணிகளைக் கண்டறிந்து தொற்று நோய் சிகிச்சைக்குப் பரிந்துரை அளிப்பவர்கள்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### உள் மருத்துவ நிபுணர்கள்

ஆய்வுகள் மற்றும் மேலாண்மை பணிக்காக, அசாதாரண அல்லது தீவிர தொற்று நோய்கள், அறுவை அல்லாத சிகிச்சை அளிக்க பொதுவாக உள் ஆய்வு மருத்துவர்(intensivists) என ஆராய்ச்சி & சிகிச்சை மருத்துவ மையங்களில் இருப்பார்கள்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### மரபியல் மருத்துவர்கள்

மரபியல் மருத்துவர்கள் (Medical Geneticist)மரபியல் சார்ந்த மரபணு நோய்களை ஆய்வுகள், சோதனைகள், மூலம் கண்டறிந்து சிகிச்சை மற்றும் ஆலோசனை அளிக்கும் மருத்துவர்கள்.
# மருத்துவர்

## மருத்துவர் வகைகள்

### நோயியல் மருத்துவர்கள்

#### புற்றுநோய் மருத்துவர்கள்

புற்று நோயாளிகளுக்கு ஆலோசனை மற்றும் சிகிச்சை அளிப்பவர்கள், புற்று நோய் மருத்துவர்களாவர் (Oncologist).
# மருத்துவர்

## மருத்துவர் வகைகள்

### நோயியல் மருத்துவர்கள்

#### தொன்மநோயியல் மருத்துவர்

தொன்மநோயியல் மருத்துவர்கள் (அ) பேலியோபேதாலஜிஸ்ட்(Paleopathologist) பண்டைய நோய்களைப் பற்றி ஆய்ந்து சிகிச்சை அளிப்பவர்கள்.
# மருத்துவர்

## மருத்துவர் வகைகள்

### கால்நடை மருத்துவர்கள்

மேலே குறிப்பிடப்பட்ட அனைத்து துறைகளும் மனிதநலனில் அக்கறை கொண்ட மருத்துவ துறைகள். மனிதன் அல்லாத ஏனைய விலங்குகளின் மருத்துவ சேவை வழங்குபவர்கள் கால்நடை மருத்துவர்களாவர். இவர்கள் விலங்கினங்களின் பல்வேறு நோய்கள், நோய்ப்பரவல், மற்றும் காரணிகளை ஆய்ந்து சிகிச்சை அளிக்கின்றனர்.
# மருத்துவர்

## மருத்துவர் நலம்

மருத்துவர்கள் மற்றவர்களுக்கு நல முன்மாதிரியாக விளங்க வேண்டும். சான்றாக புகை மற்றும் மது அருந்துதலைத் தவிர்த்தல். இதன் மூலம் பெறப்படும் சுவாசக் கோளாறுகள், கல்லீரல் பழுதடைதல், உணவு செரிமான பிணிகள் போன்றவற்றிலிருந்து முற்றிலும் தங்களைத் தற்காத்துக் கொள்வதாகும். உடல் மற்றும் உள்ளத்தை நலமாக வைத்திருப்பதன் மூலம் இவர்களின் சராசரி ஆயுட்காலம் 70.8 வருடங்கள் வாழ்வதாக ஆய்வறிக்கைகள் உள்ளன. இருந்த போதும் வேலைப்பளுவால் சரிவர உடல் நலத்தைப்பேணாது, மருத்துவர்களே மோசமான நோயாளிகள் எனக் குறிப்பிடப்படுவதுமுண்டு. உடல்நலக் கோளாறு அல்லாது தற்கொலைகள், விபத்துக்கள், இதயநோய்கள் இவர்களது ஆயுட்காலச் சவால்களாக உள்ளன.
# அரசு

**அரசு** என்பது அரசாங்கத்தில் உயிர் வாழும் ஒரு ஒழுங்குபடுத்தப்பட்ட ஒரு அரசியற் சமூகமாகும். அரசுகள் அரசுரிமை உள்ளவையாக இருக்கலாம். பல அரசுகள் மாநிலங்களாக அல்லது கூட்டரசுகளாக இருக்கலாம். அவற்றில் சில கூட்டு ஒன்றியத்தினூடாக கூட்டரசில் பங்குபெறுகின்றன. அரசு என்னும் பதம் ஒர் அரசினுடைய அரசாங்கத்தின் நிலைத்த பகுதிகளுக்குள்ளும் பாவிக்கப்படும். இது சமயமாகவோ அல்லது குடிமக்கள் நிறுவனமாகவோ காணப்படும்.மனித குலத்தின் மிகப் பழைய மற்றும் முதல் சமூக நிறுவனமாக அரசு கருதப்படுகிறது.
# அரசு

## நவீன அரசின் உறுப்புகள்

பொதுவாக ஒரு நவீன அரசில் நேரடி மற்றும் மறைமுக உறுப்புகளாக பின்வருவன அமைகின்றன.
# அரசு

## நவீன அரசின் உறுப்புகள்

#### நேரடி உறுப்புகள்

1. சட்டம் இயற்றுகிற நிறுவனம்(எ.கா பாராளுமன்றம்)
1. சட்டத்தை நடைமுறைப்படுத்த நிறுவனம் (எ.கா. அமைச்சகங்கள்)
1. சட்ட நடைமுறையாக்கத்தைக் கண்காணிக்கும் நிறுவனம் (எ.கா நீதிமன்றம்)
# அரசு

## நவீன அரசின் உறுப்புகள்

#### மறைமுக உறுப்புகள்

1. பண்பாட்டு நிறுவனங்கள் (எ.கா சாதி, மதம்)
1. அறிவுத்துறை நிறுவனங்கள் (எ.கா கல்வி)
1. பொருளியல் நிறுவனங்கள் ( எ.கா. பணம்)  
அரசு என்பது அரசறிவியல் சார்ந்த ஒரு சொல் ஆகும். அதன்படி அரசு என்பது ஐந்து உறுப்புகள் இணைந்து உருவாகிறது. அவை,
- ஆல்புல எல்லை - ஒரு அரசு தனக்கே உரிய ஒரு நில எல்லை, வான் எல்லை, கடல் எல்லை என்பனவறைக் கொண்டிருக்கும்.
- மக்கள் தொகை - குறித்த நிலப்பரப்பில் வாழும் மக்களைக் கொண்டிருக்கும்.
- இறைமை - அதிகாரம்
- அரசாங்கம் - அரசை இயக்கும் கருவி
- பன்னாட்டு அங்கீகாரம் - இது சர்வதேச நாடுகளினால் இது ஒரு அரசு என அங்கீகரிக்கப்படுவது ஆகும்.
# அரசு

## அரசின் ஆரம்பம்

அரசின் ஆரம்பமானது கிரேக்க நகர அரசுகள் தொடக்கம் கி.மு 7ம் நூற்றாண்டு முதல் நிலவுகிறது என்பதே அரசறிவியல் அறிஞர்களின் கருத்தாகும்.
# அரசு

## அரசின் பரவல்

கிரேக்க நகர அரச முறையில் ஆரம்பித்த அரசு முறை தொடர்ச்சியாக,  
- கிரேக்க நகர அரசு
- மானிய முறை அரசு
- தேசிய அரசு முறை
என வளர்ச்சி அடைந்து வந்துள்ளது.
# அரசு

## அரசு பற்றிய கோட்பாடுகள்

- தெய்வீக வலியுரிமைக் கோட்பாடு
- சமூக பந்தக் கோட்பாடு
- படிமுறை வளர்ச்சிக் கோட்பாடு
- தாராண்மைக் கோட்பாடு
- பாசிசம்
- பொதுவுடைமை
# அரசு

## வகைகள்

பல வகை அரசுகள் புழக்கத்தில் உள்ளன
1. முடியரசு
1. அரை முடியரசு
1. பாராளுமன்றக் குடியரசு
1. சோசலிசக் குடியரசு  
ஒர் அரசு உருவாக முக்கியமான 5 அம்சங்கள் - 1) நிலம் அல்லது ஆள்புல எல்லை 2) மக்கள் 3) இறைமை 4 அரசாங்கம் 5) சர்வதேச அங்கீகாரம்
# அரசு

## கீழைநாட்டுப் பேரரசுகள்

தொடக்கக் கால நோமட்டிக் பழங்குடியினர் கங்கை, நைல், யூப்ரட்டீஸ் ரைகிரிஸ், மஞ்சள் ஆறு, யங்சூ போன்ற பள்ளத்தாக்குப் பகுதிகளை வாழ்விடமாகக் கொண்டு வாழ்ந்து வந்துள்ளனர். இப்பள்ளத் தாக்குகளில் மனித நாகரீகம் தோன்றி வளர்ச்சிப் பெற்றதுடன், அரசுகளும், பேரரசுகளும் தோற்றம் பெற்றன. இவ் அரசுகள் தொன்மரபுவழி மன்னர்களினால் ஆளப்பட்டது. இவர்கள் சமயம், அரசியல் ஆகியவற்றை ஒருங்கிணைத்து வளர்ச்சியுறச் செய்தனர். சமயங்கள் பல சட்டங்களுக்குரிய தகவமைகளை அரசனின் ஒப்புதலுடன் பெற்றுக்கொண்டன. மக்கள் தமக்குரிய அடிப்படை உரிமைகள், சுதந்திரம் குறித்து எதுவும் அறிந்திருக்கவில்லை. அரசகட்டளைகளுக்குக் கீழ்படிதலைத் தலையாய கடமையாகக் கொண்டனர்.இது குறித்து, கெட்டல் என்பார், கீழைத்தேச அரசு குறித்து, ஆட்சியாளர்கள் தமது மக்களை அடிமையாக்குபவர்களாகவும், வரி அளவிடத்தக்க உறுப்பினர்களாகவும் மட்டுமே வைத்திருப்பதைக் குறிக்கோளாகக் கொண்டிருந்தனர்.
# அரசு

## கிரேக்க நகர அரசு

கி.மு 1000 நூற்றாண்டில் கிரேக்கத்தில் நகர அரசுகள் தோற்றம் பெற்று வளர்ச்சி அடைந்தன. உண்மையில் அரசியல் அறிவியல் பற்றி அறிய முற்படும்போது, அரசின் தோற்ற வளர்ச்சியினைக் கிரேக்க நகர அரசின் உருவாக்கத்துடன் தொடர்புபடுத்திக் கோட்பாட்டாளர்கள் எடுத்துரைக்கின்றனர். கிரேக்க நகர அரசுகள் அரசியல் சிந்தனைகளை அடிப்படையாகக் கொண்டவை. மேலும், இவை உணர்வுப் பூர்வமாக வளர்ச்சியுற்ற முதல் சமூகங்களாகக் கொள்ளப்படுகின்றன.  
ஐரோப்பாவில் கிரேக்கர்கள் தம்மை அரசியல் ரீதியாக நிலைப்படுத்திக் கொள்ள முயற்சித்தனர். இருப்பினும், தொல்குடிச் சமூக ஒழுங்கமைப்பின் அடிப்படையில் அவர்கள் பிரிந்து வேறுபட்டுக் காணப்பட்டனர். ஒருதரப்பினர் பொது மரபுக்குடியின் அடிப்படையிலும்,மற்றொரு தரப்பினர் பழங்குடி மக்களாகவும் இருக்கின்றனர். இவர்கள் மலைகள்,கடல் ஆகியவற்றால் பிளவுபட்டிருந்த கிரேக்கத் தீவுகளில் குடியேற்றத்தை உருவாக்கியிருந்தனர். ஏதன்ஸ் நகர அரசின் வளர்ச்சி மூலமாக கிரேக்க உள்ளூர் சமுதாயம் பரிணாம வளர்ச்சி அடைந்து நகர அரசாக மாற்றம் பெற்றதை அறியவியலும்.  
ஒவ்வொரு நகர அரசுகளும் அரசியல் ரீதியாக ஒழுங்கமைக்கப்பட்டுக் காணப்படும். இந் நகர அரசுகள் சுதந்திரமானவையாகும். மேலும், மாகாண அளவில் மட்டுப்பட்டும் மக்கள்தொகை அடிப்படையில் மிகக் குறைந்தும் உள்ளன. கிரேக்க அரசியல் தத்துவமானது, ஒவ்வொரு நகர அரசும் அரசியல், சமூக, பொருளாதார, இலக்கிய வாழ்க்கை என்பது சிறியதாக இருக்கும் வரையிலேயே சாத்தியமாகும் என எடுத்துரைக்கிறது.  
கிரேக்க நகர அரசுகள் சுதந்திரம், சமத்துவம் ஆகியவற்றை அடிப்படையாகக் கொண்டு வளர்ச்சியடைந்துள்ளன. மக்கள் அனைவரும் போர் வீரர்களாகவும்,ஆட்சிமன்ற உறுப்பினர்களாகவும் காணப்பட்டனர். அக் கிரேக்க நகர அரசுகளில் நேரடி மக்களாட்சி முறை நடைமுறையிலிருந்தது. இதன் உறுப்பினர்கள் சட்ட ஆக்கச் செயற்பாட்டிற்காக நேரில் ஒன்று கூடினர். அதாவது, கிரேக்க நகர அரசில் மக்கள் அதிகாரம் மிக்கவர்களாகத் திகழ்ந்தனர்.